Rodeo-organiseerder buite Middelburg in hegtenis geneemFoto ter illustrasie. (Foto: Marc Phillips / Unsplash) ’n Rodeo-organiseerder is Saterdag by ’n geleentheid buite Middelburg in Mpumalanga in hegtenis geneem nadat hy glo doelbewus ’n hofbevel verontagsaam het wat deur die Nasionale Dierebeskermingsvereniging (DBV) verkry is. Volgens Keshvi Nair, die DBV se nasionale woordvoerder, verbied dié hofbevel die gebruik van buikbande en/of spore op enige bulle tydens hierdie rodeo-geleenthede. “Buikbande word styf om die sye en geslagsdele van die bulle vasgemaak, wat die diere laat bokspring,” het sy gesê. “Die spore is aan die ruiters se stewels vasgeheg, wat deur die sagte vel van dié bulle steek en veroorsaak dat hulle wild bokspring. Hierdie sogenaamde vermaak veroorsaak dikwels ongemak en pyn vir die diere.” Volgens die DBV is die hofbevel vroeg Saterdagoggend in die teenwoordigheid van die polisie op die organiseerder van die rodeo-geleentheid beteken. “Die organiseerder het egter gesê dat hy nie gehoor daaraan sal gee nie.” In ŉ kort video van die voorval waar mense met spore aan hul stewels sigbaar is, kan daar gehoor word hoe ŉ man sê “ek gaan met dit ry, hulle kan my maar arresteer”. [BREAKING] Cruelty and Lawlessness Lead to Arrest of Rodeo Organiser!Earlier today, the organiser of a rodeo event just outside of Middleburg was arrested after he had intentionally defied a warrant obtained by the NSPCA. The warrant obtained by the NSPCA clearly prohibited the use of bucking straps and/or spurs on any of the animals. Bucking straps are tied tightly around the flank and genitals of the bulls, which causes the animals to buck. Spurs are attached to the boots of the riders, and they pierce against the soft skin of bulls causing them to buck violently. This perceived ‘entertainment’ often results in these animals suffering from discomfort and pain. The warrant had been served by the NSPCA in the presence of SAPS officers early this morning. However, the organiser insisted that he would act in defiance of the warrant. The NSPCA Inspectors cautioned the organiser that violating the warrant would have serious consequences. The NSPCA continued to monitor the event, and as expected, the warrant was violated by the organiser. The NSPCA alerted the SAPS and the organiser was arrested, transported in the SAPS van, and taken to Middleburg Police Station in Mpumalanga where charges have been laid. The organiser is currently still in the custody of the SAPS. The NSPCA firmly holds the view that events at a rodeo are not amusing or entertaining, and it will continue to do everything in its power to protect animals from suffering at these events. The arrest of this organiser sends a very clear message to anyone wishing to participate in such events that violating the law will not be tolerated. Matters will now take its course in terms of the law, and updates will be shared accordingly. Posted by NSPCA – National Council of SPCAs on Saturday, March 25, 2023 Die DBV-inspekteurs het die organiseerder gewaarsku dat die oortreding van die hofbevel ernstige gevolge sal inhou. “Die DBV het die geleentheid gemonitor en soos verwag is die hofbevel deur die organiseerder oortree. “Die DBV het die polisie in kennis gestel en hulle het die organiseerder in hegtenis geneem. Hy is in ŉ polisievoertuig na die Middelburg-polisiestasie geneem waar die klagte teen hom aanhangig gemaak is. Hy is steeds in polisieaanhouding.” Die DBV sê die organisasie bly by sy standpunt dat rodeo-geleenthede nie “amusant of vermaaklik” is nie, en sê dat hulle alles in hul vermoë sal doen om diere teen lyding tydens sodanige geleenthede te beskerm. “Die inhegtenisneming van hierdie organiseerder stuur ŉ duidelike boodskap aan enigeen wat aan sulke geleenthede wil deelneem dat die oortreding van die wet nie geduld sal word nie.”